open-index/open-wikipedia-markdown huggingface dataset:
אובונטו באדג'י

**אובונטו באדג'י** (באנגלית: **Ubuntu Budgie**, לשעבר **Budgie-Remix**) היא הפצת לינוקס המבוססת על סביבת שולחן העבודה באדג'י, ונחשבת לאחת מנגזרותיה הרשמיות של אובונטו.

## היסטוריה
ההפצה התחילה בתור הפצה לא רשמית מבוססת אובונטו בשם "Budgie-Remix". בגרסתה הראשונה התבססה על גרסה 16.04 של אובונטו.

בנובמבר 2016 הפכה ההפצה לנגזרת רשמית של אובונטו, והצטרפה לנגזרות אחרות דוגמת לובונטו, זובונטו וקובונטו. הגרסה הראשונה של ההפצה ששוחררה בתור גרסת נגזרת רשמית של אובונטו הייתה גרסה 17.04.

החל מגרסה 18.10 הוסרה התמיכה במעבדי 32 ביט.

## [[תוכנה|תוכנות]] ברירת מחדל
ההפצה כוללת את התוכנות הבאות כברירת מחדל:
*פיירפוקס-דפדפן.
*LibreOffice- חבילת יישומים משרדיים.
*Rhythmbox,  mpv- נגני מדיה.
*Geary- תוכנת דואר אלקטרוני.

## קישורים חיצוניים

* 
* דף ההפצה באתר DistroWatch

## הערות שוליים

קטגוריה:אובונטו לינוקס
קטגוריה:הפצות של GNU/לינוקס
קטגט

**קטגט** (בדנית: **Kattegat** ובשוודית: **Kattegatt**) הוא ים ומצר ים המפריד בין חצי האי יוטלנד לבין חופו השוודי של חצי האי הסקנדינבי, ומקשר את הים הצפוני דרך סקאגרק לים הבלטי דרך המצרים הדניים. ניתן להתייחס לקטגט כאל מפרץ של הים הבלטי או של הים הצפוני.

## אטימולוגיה
שמו של הים נובע מהמילים ההולנדיות katte (חתול) ו-gat (חור, או פתח). בשלהי ימי הביניים השוו קפטנים של צי ברית ערי הנזה בז'רגון הניווט הימי את המצרים הדניים לפתח כה צר שאף חתול יתקשה להיכנס דרכו, בגלל עומקם הרדוד של המים. שם ארכאי לקטגט ולסקאגרק הוא "הים הנורווגי", או "ים יוטלנד".

## גאוגרפיה
לפי ההגדרה אשר אומצה בשנת 1932 באמנה שעליה חתמו דנמרק, נורווגיה ושוודיה, הגבול הצפוני של קטגט הוא בין הנקודה הצפונית ביותר של יוטלנד, סקיין, לבין העיירה מרסטרנד בשוודיה. הגבול הדרומי הוא המצרים הדניים. הנהרות הנשפכים לים כוללים את גודנה, יטה אלב, לאגאן וניסאן. בקטגט עשרות איים, ובהם סאמסו ואנהולט. שמורת הטבע קולברג במחוז השוודי סקונה שוכנת לחופי הים. דיונים אודות הקמתו של גשר מעל קטגט, המחבר בין יוטלנד לשלן נערכים מאז שנות ה-50.

## היסטוריה
השליטה בקטגט והגישה אליו, היו בעלי חשיבות במהלך ההיסטוריה של השיט הבינלאומי. עד להשלמתה של תעלת האיידר  ב-1784, הקטגט היה דרך הגישה הימית היחידה לאזור הים הבלטי. החל משנת 1429, צברה משפחת המלוכה הדנית, ולאחר מכן, דנמרק, כספים רבים כתוצאה ממס המעבר שהוטל על העוברים בארסונד. מס זה בוטל בשנת 1857.

## אקולוגיה

## גלריה

קובץ:Anholt Havmøllepark.jpg|ישנן מספר חוות רוח ימיות בקטגט
קובץ:Bianca Rambow (North of Funen).2.ajb.jpg|נתיבים ימיים חשובים עוברים דרך קטגט
קובץ:Grenå Strand.JPG|חופי קטגט הדניים הם חוליים, ללא סלעי שתית חשופים.


## קישורים חיצוניים

* 

קטגוריה:קצרמר גאוגרפיה של שוודיה
קטגוריה:גבול דנמרק–שוודיה
קטגוריה:מצרי ים בין-לאומיים
קטגוריה:דנמרק: מצרי ים
קטגוריה:שוודיה: מצרי ים
קטגוריה:מצרי ים באוקיינוס האטלנטי
קטגוריה:שוודיה: גופי מים
קטגוריה:דנמרק: גופי מים
קטגוריה:הים הבלטי
אלקסיס ג'ורדן

**אלקסיס ג'ורדן** (באנגלית: **Alexis Jordan**; נולדה ב-7 באפריל 1992) היא זמרת-יוצרת אמריקאית. בשנת 2011, הוציאה את אלבום הבכורה *[[Alexis Jordan]]*, אשר זכה להצלחה כאשר הגיע אל המקום התשיעי במצעד האלבומים הבריטי. מתוך האלבום יצא הלהיט "Happiness".

בשנת 2011, הוציאה ביחד עם שון פול את השיר "Got 2 Luv U", שהפך לאחד מהלהיטים המצליחים ביותר באותה השנה. איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה.

## קריירה
בשנת 2011, הוציאה אלקסיס ג'ורדן את אלבום הבכורה שלה, *Alexis Jordan*. הסינגל הראשון מתוכו "Happiness", הפך ללהיט בין-לאומי, תוך שהצליח לכבוש את פסגת מצעד שירי ה-R&B של חברת המצעדים הרשמית, מצעד שירי הדאנס קלאב, והגיע למקום השלישי במצעד הסינגלים הבריטי. כמו כן, הוכתר לשיר השנה לשנת 2011 של הולנד. הסינגל השני מתוך האלבום, "Good Girl", כבש את פסגת מצעד שירי הדאנס קלאב גם כן. הסינגל השלישי והאחרון מתוך האלבום "Hush Hush", זכה להצלחה בהולנד.

לאחר שסיימה להוציא סינגלים מתוך אלבום הבכורה שלה, החליטה ג'ורדן להקליט ביחד עם הראפר שון פול, את השיר "Got 2 Luv U". השיר הפך ללהיט בין-לאומי, ולאחד מהלהיטים המצליחים ביותר של השניים, כאשר צבר למעלה מ-350 מיליון צפיות ביוטיוב, כבש פסגות מצעדים, וקיבל תארים שונים. בשנת 2013, הוציאה את הסינגל האחרון שלה, "Acid Rain", אשר כבש את פסגת מצעד שירי הדאנס, תוך שנכנס לשתי רשימות סוף שנה של בילבורד.

## דיסקוגרפיה
### אלבומי אולפן
* 2011: *[[Alexis Jordan]]*

### סינגלים
* 2010: "Happiness"
*2011: "Good Girl"
*2011: "Hush Hush"
*2011: "Got 2 Luv U" (ביחד עם שון פול)
*2013: "Acid Rain"

## קישורים חיצוניים

* 

## הערות שוליים

קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:יוטיובריות אמריקאיות
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
מריה סיטל

**מריה אדוארדובנה סיטל** (ברוסית: **Мари́я Эдуа́рдовна Си́ттель**; נולדה ב-9 בנובמבר 1975, פנזה) היא מגישת חדשות רוסייה. מגישת מהדורת החדשות Vesti בערוץ הטלוויזיה רוסיה, זוכת פרס TEFI.

## ביוגרפיה
היא נולדה ב-9 בנובמבר 1975 בפנזה לאביה, אדוארד סיטל שיש לו שורשים גרמניים ואמה, עקרת הבית לריסה פאבלובנה, שלה שורשים יהודיים. היא למדה בליצאום הרפואי של פנזה ומ-1993 במכון הפדגוגי של פנזה על שם בלינסקי והיא בעלת תואר בביולוגיה וכימיה, לימים בוגרת המכון הרוסי למימון וכלכלה עם התמחות במימון ואשראי.

## קריירה
היא החלה את קריירת הטלוויזיה שלה בשנת 1997 בעיר הולדתה בתוכנית "מזכרת מוזיקלית" (בחברת הטלוויזיה והרדיו "ביתנו"). מאז 1998 עבדה ככתבת, לימים מגישת החדשות בערוץ הטלוויזיה של פנזה "אקספרס". בשנת 1999 הצטרפה לחברת הטלוויזיה והרדיו של פנזה, חברה בת של תאגיד VGTRK.

מ-24 בספטמבר 2001 עד 14 במאי 2006, היא הייתה מגישת מבזקי החדשות היומיים של מהדורת וסטי בערוץ הטלוויזיה רוסיה-1. בספטמבר 2003 החליפה את סרגיי בריליוב במהדורת הערב של תוכנית זו.

מאז 2004 הנחתה את התוכנית היומית "חוות דעת מיוחדת" ברדיו רוסיה. מ-15 במאי 2006 עד 29 באוגוסט 2008 החלה להנחות את מהדורת החדשות המרכזית וסטי בשעה 20:00 לצד דמיטרי קיסליוב. יחד עם ניקולאי סוונידזה בשידור חי בערוץ הראשון ובערוץ רוסיה, שימשה כפרשנית טקס האשכבה של נשיא הפדרציה הרוסית הראשון, בוריס ילצין, ב-25 באפריל 2007.

מ-1 בספטמבר 2008 ועד 17 ביוני 2016 היא הגישה את מהדורות הערב של התוכנית וסטי יחד עם אנדריי קונדראשוב וארנסט מצקיאביוס .

יחד עם אנדריי מלכוב, אלנה קיריק ווסילי גולובנוב, הוכרזה שהיא המארחת של תוכנית הטלוויזיה "אנחנו צריכים לדבר" שאורגן על ידי ערוצי הטלוויזיה Russia-1 והערוץ האוקראיני NewsOne ותוכננה ל-12 ביולי 2019. על הפרויקט נמתחה ביקורת על ידי הגופים הרשמיים ורוב הפוליטיקאים האוקראינים בשל האירועים בקרים ובדונבאס, כולל הנשיא ולדימיר זלנסקי (שכינה זאת "מהלך יחסי ציבור זול אך מסוכן לפני הבחירות"). יום לאחר ההכרזה, NewsOne הודיעה על ביטול התוכנית עקב "התקפות מידע המוני" ואיומים על עצמה ועובדיה.   

משנת 2018 מרצה ב באוסטנקינו.

## השתתפות בפרויקטים אחרים בטלוויזיה
ממוזער|290x290 פיקסלים|
היא השתתפה מספר פעמים במשחק הטלוויזיה פורט בויארד כחלק מצוות ערוץ הטלוויזיה "רוסיה".  בשנת 2006, מריה סיטל ו-ולדיסלב בורודינוב השתתפו בעונה הראשונה של הגרסה הרוסית לתחרות הטלוויזיה "רוקדים עם כוכבים", ששודרה בערוץ הטלוויזיה "רוסיה". הזוג תפס את המקום הראשון שהעניק את הזכות להשתתף בתחרות "אירוויזיון לרוקדים 2007". בתחרות עצמה, הזוג סיטל-בורודינוב סיים במקום השביעי.

## חיים אישיים
היא נשואה בפעם השנייה ולה 5 ילדים. חובבת צילום, סקי, ספורט, קריאת ספרים.

## קישורים חיצוניים
* 

* מריה סיטל, באתר Vesti.ru

## הערות שוליים

קטגוריה:סגל VGTRK
קטגוריה:זוכי פרס TEFI
קטגוריה:מנחי טלוויזיה רוסים
קטגוריה:מעוטרי עיטור הידידות (רוסיה)
קטגוריה:רוסים ממוצא גרמני
קטגוריה:רוסיות שנולדו ב-1975
קטגוריה:רוסים שנולדו ב-1975
Big Ole Freak

"**Big Ole Freak**" הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השני שלה, *[[Tina Snow]]*. הוא יצא לאור ב-22 בינואר 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל השני והאחרון מתוך המיני-אלבום.

השיר הגיע למקום ה-65 במצעד הבילבורד הוט 100.

## רקע וכתיבה
השיר נכתב על ידי מייגן די סטליון לבדה והופק על ידי ליל-ג'ו-מייד-דה-ביט. ב-30 ביולי 2019, העניק איגוד תעשיית ההקלטות האמריקאי (RIAA) לשיר את תואר הזהב לשיר על מכירות של למעלה מ-500,000 עותקים במדינה. בהמשך, אושר כי הוא נמכר בלמעלה מ-1,000,000 עותקים במדינה.

עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום.

## וידאו קליפ
הווידאו קליפ המלא של השיר הועלה לערוץ היוטיוב של מייגן די סטליון ב-28 בפברואר 2019, כמה שבועות לאחר צאתו כסינגל. בתחילת הקליפ, ניתן לראות את די סטליון לובשת בגדים בצבע אדום, תוך שמסביבה רוקדות מספר רקדניות ליווי. בהמשך, ניתן לראותה כשהיא ממשיכה לשיר את השיר ולרוקד לצליליו.

נכון למרץ 2020, מונה הצפיות של האודיו עומד על למעלה מ-92 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2019
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על מיניות
קטגוריה:סינגלים בהוצאת 300 אנטרטיינמנט
בוריס בליאקוב

**בוריס ואדימוביץ' בליאקוב** (ברוסית: **Борис Вадимович Беляков**; נולד ב-7 באוגוסט 1987) הוא מדינאי ודובר רוסי, המשמש כדובר ראש ממשלת רוסיה.

## קריירה
בוריס הוא בוגר הפקולטה לניהול של המכון לכלכלה, ניהול ומשפט של האוניברסיטה הממלכתית ההומניטארית. שנים רבות עבד ברשות המס הפדרלית ועסק ביחסי הרשות עם התקשורת ושימש כדובר שירות המיסים הפדרלי הרוסי ושימש כיועצו של מנהל הרשות.

בינואר 2020 מונה על ידי מיכאיל מישוסטין לתפקיד דובר ראש הממשלה, בעקבות התפטרות ממשלת מדבדב השנייה וכינון ממשלת מישוסטין.

## קישורים חיצוניים

* בוריס בליאקוב, באתר ממשלת רוסיה

## הערות שוליים

קטגוריה:עיתונאים רוסים
קטגוריה:דוברי ראש ממשלת רוסיה
קטגוריה:רוסים שנולדו ב-1987
מיכאיל זלנסקי

**מיכאיל ולדימירוביץ' זלנסקי** (ברוסית: **Михаи́л Влади́мирович Зеле́нский**; נולד ב-7 בספטמבר 1975, מוסקבה, רוסיה הסובייטית, ברית המועצות - 11 בינואר 2022, פונטה קאנה, הרפובליקה הדומיניקנית) היה עיתונאי ומגיש חדשות רוסי.

## ביוגרפיה
נולד ב-7 בספטמבר 1975 במוסקבה. בשנת 1992 למד במכון הרפואי של חברובסק ובמכון לתרבות גופנית בפקולטה ל"ניהול ספורט" בחברובסק. הוא שילב את לימודיו עם עבודתו כ-DJ בתחנת הרדיו Radio A.

בשנת 1996 הוא נכנס למכון ללימודים מתקדמים במוסקבה לעובדי טלוויזיה ורדיו. בשנת 1997 החל להנחות ב"רדיו נוסטלגיה". הוא גם ערך מהדורות חדשות בערוץ הטלוויזיה TV Center.

בשנים 1999–2001 הוא היה מגיש התוכנית וסטי בערוצי RTR ובערוץ "תרבות". מ-12 בפברואר 2001 עד 11 בפברואר 2011 - הגיש את התוכנית וסטי-מוסקבה באותו ערוץ טלוויזיה. הוא חזר לתוכנית במאי 2013 כאשר המהדורה בשעה 19:35 נקראה "וסטי-מוסקבה עם מיכאיל זלנסקי".

משנת 2006 עד 2010 הוא גם היה מנחה קבוע בערוץ הטלוויזיה רוסיה-24. מ-4 באפריל 2011 עד 30 באפריל 2013 הגיש את תוכנית האירוח "בשידור חי" בערוץ "רוסיה - 1".

ב-7 באוקטובר 2013 הפך לאחד מנושאי הלפיד במהלך מסע הלפיד האולימפי לקראת אולימפיאדת החורף 2014, בשלב שלה במוסקבה. במהלך נשיאת הלפיד שידר בשידור חי מתוך הטלפון שלו. מאז 28 באוקטובר 2016 החל להגיש את התוכנית "כרטיס לבולשוי " בערוץ הטלוויזיה "רוסיה-תרבות". מאז 4 בספטמבר 2017 - החל להנחות את התוכנית " חדשות התרבות".

היה אחד המורים המובילים בבית הספר הגבוה לטלוויזיה על שם אלכסנדר פוליטקובסקי.

## חיים אישיים
אשתו הראשונה היא אולגה דרובינה, חברה לשעבר לכיתה (2003–2007). אשתו השנייה היא אלנה גרושינה, מאמנת החלקה אמנותית, מחליקה אמנותית לשעבר (2008–2014). בסוף 2008 היא ילדה בת, סופיה. בשנת 2012 נולדה הבת השנייה פולינה במשפחה. אשתו השלישית - מילה רובינצ'יק, פסיכולוגית, הייתה נשואה לזלנסקי משנת 2018 ועד מותו בשנת 2022.

ב-11 בינואר נפטר בפתאומיות בהיותו בחופשה עם אשתו. סיבת המוות הרשמית היא אוטם בשריר הלב. גופתו של מגיש הטלוויזיה נמסרה מהרפובליקה הדומיניקנית למוסקבה ב-18 בינואר 2022. ההלוויה התקיימה ב-19 בינואר 2022 בבית העלמין טרוייקורובסקי.

## קישורים חיצוניים

* 

* מיכאיל זלנסקי , באתר רוסיה-1
* מיכאיל זלנסקי: "בתי רואה אותי בטלוויזיה לעיתים קרובות יותר מאשר בבית"
* מיכאיל זלנסקי. בתנועה

## הערות שוליים

קטגוריה:מנחי טלוויזיה רוסים
קטגוריה:עיתונאים רוסים
קטגוריה:סגל VGTRK
קטגוריה:רוסים שנולדו ב-1975
קטגוריה:רוסים שנפטרו ב-2022
בנאת שמאמה

**בָּנאת שמאמה** (מערבית: **بنات شمامة**, בתרגום לעברית: **בנות שמאמה** או **האחיות שמאמה**) היו להקת בנות אחיות מהמשפחה היהודית-תוניסאית שמאמה, שהייתה פעילה בראשית העשור הראשון של המאה העשרים בבירה תוניס, ונושאי השירים שביצעה הלהקה התאפיינו באומץ ובחוצפה יחד עם מה שרווח מבחינה אמנותית באותה תקופה. הלהקה התמחתה במוזיקה רבאביה שהייתה נפוצה בעשורים הראשונים של המאה ה-20.

## ביוגרפיה
בנות שמאמה היו ארבע בנותיו של סוחר יהודי עשיר שהלך לעולמו, אשר החליטו להיכנס לעולם המוזיקה ולהרוויח את לחמן. החלו את דרכן בהופעות באירועים משפחתיים וברגע שהפכו למפורסמות פנו אליהן מחברות תקליטים. ההקלטות הראשונות של להקה זו הופיעו בראשית שנת 1905. הלהקה הופיעה לפני מלחמת העולם הראשונה והגיעה לשיא פרסומה בשנת 1908. הלהקה כללה את כמונה, מנאנה ובחאילה, ולפעמים הייתה איתם טיביה. אף כי חבורה זו לא נשארה בזיכרון הפופולרי של ימינו, היא נחשבת לחלוצת השיר הפשוט והקליל בתחילת המאה העשרים ולמבשרת המוזיקה הפופולרית עם ראשיתן של ההקלטות הקוליות.

להקת "בנאת שמאמה" משתייכת ל"מוזיקה הרבאבית", שהתמקדה בעיקר בכלי הרבאב (כְּלִי מֵיתָר מִזְרָחִי, לרוב בעל מיתר אחד או שניים) והייתה לה נוכחות מתמדת בקרב המשפחות התוניסאיות, באירועים ובחגיגות. בנות השמאמה נודעו במילותיהן הנועזות ובליצנות הגסה שנלוותה להופעותיהן. בהקלטות רבות המשתתפים שיכורים ומקיימים אינטראקציה עם השירים תוך התנערות מכל הכללים החברתיים וכללי הנימוס המוסריים, כפי שאנו מוצאים בהקלטת "דיר אלח'מר פי אלכאס" ("מנזר היין בגביע") ובהקלטת "אלזין אלזין" ("יופי-יופי"), שבשתיהן משולבים קטעים של כמה מהנוכחים.

מרוב ההשפעה של בנות שמאמה בקרב המאזינים והבליינים באותה תקופה, ומהפיכתן למיתוס המזין את דמיונם של רבים באותה תקופה, מספרים מספר מקורות שאחד השיח'ים התאהב בכמונה, ואף בנה לה ארמון בפרבר אל-מרסא, שמוכר כיום בשם (הארמון) זפיר.

הקלטות ומסמכים המספרים את ההיסטוריה של הלהקה נדירים והאחרונה מביניהן נפטרה ב-1935.

## קישורים חיצוניים

## הערות שוליים

קטגוריה:זמרות יהודיות תוניסאיות
קטגוריה:אומנים יהודים שפעלו בארצות ערב
קטגוריה:אחאים
קטגוריה:להקת אחאים
אוכמנית שחורה

[ממוזער|[פרי|פירות האוכמנית השחורה]]
[ממוזער|[כיסונים ממולאים באוכמניות שחורות]]
[ממוזער|אוכמנית שחורה על [בול דואר של מולדובה]]
**אוכמנית שחורה** (שם מדעי: *Vaccinium myrtillus*; ידועה גם כ**אוכמנית אירופאית**) הוא מין של שיח נשיר קטן בעל פירות מאכל בעלי צבע כחול.

## תפוצה
האוכמנית השחורה אנדמית למזרח, מרכז וצפון אירופה, האיים הבריטיים, איסלנד, צפון אסיה ולקווקז, והוא הובא למערב ארצות הברית ולמערב קנדה. השיח נפוץ בשדות בור ובאדמות חומציות. ענבת האוכמנית השחורה משמשת למאכל בני אדם מזה אלפי שנים.

## שימושים
### פירות
מזה אלף שנים נעשה שימוש בפירות האוכמנית השחורה ברפואה מסורתית אירופאית. באוסטריה השתמשו באוכמניות שחורות כדי לטפל במחלות של צינור העיכול ובסוכרת, על ידי צריכה ישירה של הפרי, בדרך של חליטה או כליקר. תוספי תזונה צמחיים המופקים מאוכמניות שחורות משמשות לטיפול במחלות קרדיווסקולריות, סוכרת, שלשול ובמחלות אחרות.

בבישול, בדומה לאוכמניות האנדמיות לצפון אמריקה, משתמשים בפירות האוכמנית השחורה כדי להכין עוגות, ובהן עוגות פאי, ריבות, מאפינים, עוגיות, סירופים, מיצים וממתקים.

### עלים
עלי האוכמנית השחורה שימשו לטיפול במחלות וחוליים שונים, ובהם שלשול, צפדינה, זיהומים, כוויות וסוכרת.

## קישורים חיצוניים

* 
* Vaccinium myrtilus - בילברי - Vaccinium myrtilus - בילברי באתר על עלים

## הערות שוליים

קטגוריה:טקסונים שתוארו בידי קארולוס לינאוס
קטגוריה:גרגרי יער
קטגוריה:צמחי מרפא
קטגוריה:אברשיים
קטגוריה:צמחים שתוארו ב-1753
גלוסטר (עירייה)

**גלוסטר** (באנגלית: **Gloucester**) היא עירייה במחוז קמדן בניו ג'רזי שבארצות הברית.

## היסטוריה
העירייה הוקמה ב-1 ביוני 1695. היא שולבה במחוז קמדן בשנת 1844. מאז חלקים ממנה הועברו לעיריות אחרות. נכון להיום שטחה הוא כ-60 קמ"ר. בין היישובים הגדולים ששייכים עירייה ניתן לציין בלקווד וגלנדורה שבכל אחד מהם מתגוררים מעל ל-4,000 תושבים.

המחוז מהווה אזור חקלאי, תעשייה ומגורים גם יחד. החקלאות מבוססת ומפותחת. גידול פירות, ירקות חקלאיים ועופות, תעשיית החלב, גידול בקר, חזירים ובעלי חיים אחרים, קיומם של בתי שימור מודרניים בכל ימות השנה, מפעלים מהקפאה מהירה ושווקים סמוכים מקדמים את מחוז גלוסטר לאחד החלקים העיקריים לייצור מזון. שילוב כזה של חקלאות ותעשייה, יחד עם מיקומו של המחוז באזור המטרופוליטן של פילדלפיה, הביא לקהילות מגורים. במחוז גלוסטר יש בתי ספר ואתרי תפילה.

בשטח העירייה ממוקם בניין ששימש כבית חולים במהלך מלחמת העצמאות של ארצות הברית ונכלל במרשם הלאומי של מקומות היסטוריים.

בשטח העירייה עובר כביש מהיר לאטלנטיק סיטי.

## קישורים חיצוניים

* 

## הערות שוליים

קטגוריה:ניו ג'רזי: עיריות
קטגוריה:יישובים שהוקמו ב-1695
תהילים צ"ז

**תהילים צ"ז** הוא המזמור התשעים ושבעה בתהילים. (לפי המספור בוולגטה ובתרגום השבעים, המזמור ממוספר כמזמור ה-96). שמו של המזמור בלטינית: "Dominus regnavit exultet terra"

## סוגת המזמור
מזמור זה שייך לסוג הנקרא 'מזמור המלכת מלך'. לשיטתו של חוקר המקרא הנורווגי סיגמונד מובינקל, לסוגה זו של מזמורים שייכים חמישה מזמורים: תהילים מ"ז, צ"ג, צ"ו - צ"ט. מקורם של מזמורים אלו בטקסי פולחן חגיגיים שהתקיימו בראש השנה ובהם הציגו את המלכת האל בליווי חצוצרות ושופרות. לחגיגות אלה דמיון רב לשיטתו לחגיגות, שנחגגו לכבוד המלכתו של מורדוך, כמלכם של האלים. במזמורים אלה המוטיב החוזר הוא שלטון האל על העולם ומשפט צדק. לדעת משה ויינפלד מוטיבים אלה יוצרים זיקה בין הסוגות, מזמורי מלך לבין 'מזמורי המלכת ה'.

## מבנה המזמור
יש המחלקים את המזמור כך:

## זמנו של המזמור
יש הסוברים כי שרו את מזמור זה ומזמורי המלכה אחרים בימי בית ראשון ושני. לשונו של המזמור לא מאפשרת להגדיר את זמנו של המזמור, אך יש הסוברים זמנו של המזמור מאוחר יותר וזאת כי המילים 'אִיִּ֥ים' (פסוק א') ו-חֲסִידָ֑יו (פסוק י') אופייניות לתקופה מאוחרת.

## אידאולוגיה במזמור
פסוק ז במזמור מעלה שאלה אידאולוגית שמופיעה בכמה ממזמורי המלכת ה' - האם ה' הוא אל יחיד (מונותאיזם) או שמא יש כמה אלים אך ראוי לעבוד רק את ה' (מונולטריזם)? מתחילת הפסוק ("יֵבֹשׁוּ כָּל עֹבְדֵי פֶסֶל הַמִּתְהַלְלִים בָּאֱלִילִים") נראה שאלוהים הוא אל יחיד והאלילים חסרי כח, ואילו מסוף הפסוק נראה שכל האלים משתחווים לו ("הִשְׁתַּחֲווּ לוֹ כָּל אֱלֹהִים"). הפרשנים השונים נתנו כמה הסברים - א. הכוונה שעובדי אלילים משתחווים; ב. תחילת הפסוק היא תוספת מאוחרת; ג. סוף הפסוק הוא תיאור ספרותי בלבד שתלוי במורשת המזרח הקדום, אך אינו מתכוון שיש אלים רבים; ד. אכן יש אלילים או כוחות והם משתחווים או השתחוו לאלוהים ולא ראוי לעובדם (ולכן "יבשו כל עבדי פסל").

## המזמור בליטורגיה
המזמור נאמר כחלק מקבלת שבת באותן הקהילות שמתחילות את קבלת שבת ב"לכו נרננה".

פסוק י"א, משמש פתיחה לסדר "כל נדרי" הנאמר בערב תפילות ליל יום הכיפורים. את הפסוק אומרים החזן והקהל שלוש פעמים. פסוק זה הוא ביטוי הנאמר כיום כאשר מבקשים לומר לאנשים צדיקים שלא יתייאשו ממצבם גם אם רע הוא, סופם של צדיקים אלה, שיהנו מפירות ההצלחה שהיא האור.

## בתרבות
Dem Gerechten muß das Licht, רי"ב 195 (בגרמנית: אור זרוע לצדיק), היא קנטטה דתית אשר חוברה על ידי יוהאן סבסטיאן באך, בהשראת פסוקים י"א- י"ב.
בשיריה של נעמי שמר שזורים פסוקים וניבים רבים מהתנ"ך וממקורות אחרים ביהדות. בפסוק י"א עשתה נעמי שמר שימוש בשירה בארץ להד"ם: 

### [[מוזיקה חסידית]]
* **אוהבי ה**' - לחן של ר' משה גולדמן, באלבום **לנצח** של מחנה שלוה.

## קישורים חיצוניים

## הערות שוליים

צז
קטגוריה:קבלת שבת
יום חמישי הקדוש

**יום חמישי הקדוש** (בלטינית: **Dies Cenae Domini**; ידוע גם בשמות **יום חמישי הגדול** ו**יום חמישי של רחיצת הרגליים**) הוא חג נוצרי החל ביום חמישי שלפני חג הפסחא. החג מציין את רחיצת רגלי השליחים על ידי ישו ואת הסעודה האחרונה כפי שתוארו בבשורות. זהו היום החמישי של השבוע הקדוש, לאחר יום רביעי של הריגול ולפני יום שישי הטוב. החג חל בין ה-19 במרץ לבין ה-22 באפריל, תאריך אשר אינו זהה בלוחות השנה היוליאני והגרגוריאני אשר בשימוש על ידי זרמים שונים בנצרות. יום חמישי הקדוש מהווה את אות הפתיחה לטרידואום, שלושת הימים המציינים את הפסיון, הצליבה והתחייה של ישו, בהתאם לאמונה הנוצרית. ביום חמישי בערב מתקיימת מיסת הסעודה האחרונה, בו, לפי הבשורות הסינופטיות, צוין חג הפסח בסעודה האחרונה.

## מנהגי החג
על מנת לשחזר את מעשהו של ישו, נהוג שאנשי דת בכירים רוחצים את רגליהם של אנשי דת הנמוכים מהם בדרגה, או אף של בני הקהילה. האפיפיור פרנציסקוס ציין את יום חמישי הקדוש מדי שנה על ידי רחיצת רגליהם של אסירים.

## מעמד החג
יום חמישי הקדוש הוא חג ציבורי ברוב המדינות שהיו חלק מהאימפריה הספרדית (אורוגוואי, אל סלוודור, ארגנטינה, גואטמלה, הונדורס, ונצואלה, הפיליפינים, מקסיקו, ניקרגואה, ספרד, פרגוואי, פרו, קולומביה וקוסטה ריקה), ובמדינות שהיו חלק מהאימפריה הדנית (איי הבתולה של ארצות הברית, איסלנד, דנמרק ונורווגיה ובמדינת קרלה בהודו. בנוסף, במספר מדינות בגרמניה יש ליום חמישי הקדוש מעמד של חג ציבורי עבור העובדים במגזר הציבורי.

## קישורים חיצוניים

* 

## הערות שוליים

קטגוריה:מועדים נוצריים
קטגוריה:פסחא
קטגוריה:אירועים בחודש אפריל
קטגוריה:אירועים בחודש מרץ
קטגוריה:יום חמישי
נורה פטהי

**נוֹ֫רָה פָטֵ֫הִי** (באנגלית: **Nora Fatehi**; נולדה ב-6 בפברואר 1992) היא שחקנית, רקדנית ודוגמנית קנדית, הידועה בזכות השתתפותה בשלל סרטים הודיים. בנוסף לכך, היא כיכבה בסרטים בשפות ההינדי, טמילית, מלאיאלאם וטלוגו. פטהי היא בת למשפחה קנדית-מרוקאית והיא נולדה בקנדה. פטהי הצהירה כי למרות זאת, יש לה "לב הודי". במהלך הקריירה שלה, השתתפה בעשרות סרטים הודיים שונים, אשר זכו להצלחה. את תפקידה הראשון כשחקנית עשתה בסרט "Roar: Tigers of the Sundarbans". היא זכתה לפופולריות רבה בעולם הקולנוע כאשר השתתפה בסרטים "Temper", "Baahubali: The Beginning", "Kick 2", "Double Barrel" ו-"Kayamkulam Kochunni".

בשנת 2015 השתתפה פטהי בעונה התשיעית של תוכנית המציאות ההודית "הבוס הגדול" (Bigg Boss), גרסה מקומית לתוכנית האח הגדול, והודחה ביום ה-84. בשנת 2016 השתתפה בתוכנית הריקודים "Jhalak Dikhhla Jaa"; הגרסה ההודית לזיכיון הטלוויזיה "רוקדים עם כוכבים". בשנת 2018 זכתה להצלחה רבה כאשר השתתפה בסרט ההודי "Satyameva Jayate", תוך שהופיעה בקליפ של שיר הנושא "Dilbar", אשר צבר למעלה מ-20 מיליון צפיות בפחות מ-24 שעות והפך לקליפ ההודי הראשון בהיסטוריה שהצליח לעשות זאת. בנוסף לכך, הוציאה ביחד עם להקת ההיפ-הופ המרוקאית Fnaïre, גרסה בשפה הערבית לשיר "Dilbar", אותו הוציאה בשנת 2018.

## קריירה
פטהי החלה את הקריירה שלה כאשר הופיעה בסרט הבוליוודי "Roar: Tigers of the Sundarbans". לאחר מכן, היא הופיעה בסרט "Temper". כמו כן, היא שיחקה ביחד עם אמראן האשמי ועם גורמט צ'ודרי בסרט "Mr. X", שבוים על ידי ויקראם בהט והופק על ידי מהש בהט.

בהמשך הופיעה פטהי במספר סרטים כדוגמת "Baahubali: The Beginning", ו-"Kick 2".

בסוף יוני 2015, היא הופיעה בל סרט "Sher", אשר יצא לאקרנים באוקטובר באותה השנה. בסוף אוגוסט 2015, היא השתתפה בסרט "Loafer" שבוים על ידי פורי ג'אנאד. בסרט הופיע השחקן ורון טאג'. בסוף נובמבר 2015, נודע כי תשתתף בסרט "Oopiri". בדצמבר 2015, פטהי נכנסה לבית הבוס הגדול. היא שהתה במשך שלושה שבועות בתוך הבית, עד שהודחה בשבוע ה-12. היא גם התמודדה בתוכנית הטלוויזיה "Jhalak Dhhhla Jaa" בשנת 2016, וכיכבה בקליפ של השיר "My Birthday Song". ביולי 2018, כיכבה כדמות הראשית בקליפ של השיר "Dilbar", של הזמרת ההודית ניהה קאקר, אשר צבר למעלה מ-20 מיליון צפיות בפחות מ-24 שעות. נכון למרץ 2020, מונה הצפיות שלו עומד על למעלה ממיליארד צפיות.

בפברואר 2019, היא חתמה על חוזה עם חברת התקליטים טי סיריז כאמנית בלעדית ובעקבות כך, הוסכם כי היא תופיע בסרטים, קליפים, סרטוני רשת ודברים נוספים שייצאו על ידי חברת התקליטים. לאחר מכן, הופיעה בסרט הריקודים "Street Dancer 3D".

## פילמוגרפיה
ממוזער|פטהי באירוע בשנת 2017
ממוזער|פטהי באולפני "Krome", שבבנדרה במרץ 2019

## טלוויזיה

## וידאו קליפים

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:רקדניות קנדיות
קטגוריה:אישים ממוצא מרוקאי
קטגוריה:משתתפים בתוכניות מציאות
קטגוריה:קנדיות שנולדו ב-1992
SES (אוניברסיטאות)

**SES** (באנגלית: The **Science and Engineering South**) הוא קונסורציום של 6 אוניברסיטאות ציבוריות עתירות מחקר בדרום מזרח אנגליה, שנוסד בשנת 2013. האוניברסיטאות מאגדות את המשאבים והמתקנים שלהן לקידום מחקר בתחומי המדע וההנדסה. חברי הקונסורציום היוו שליש מכלל הוצאות מועצת המחקר להנדסה ומדעים פיזיים  בשנת 2013, שבה הוקם הקונסורציום. אוניברסיטת קינג'ס קולג' לונדון הצטרפה לקונסורציום בשנת 2016, והפכה למוסד החבר השישי. במרץ 2017 הצטרפה אוניברסיטת קווין מרי בלונדון לקונסורציום ואוניברסיטת קיימברידג', אחד מהמוסדות המייסדים, פרשה. לרשות חברי הקונסורציום עומדים מרכזי מחשוב הן בתוך מוסדות הלימוד והן מרכזי מחשוב אזוריים הנתמכים על ידי מוסדות ממשלתיים וגורמים פרטיים מהתעשייה.SES מאפשרת רשת של מחשבים בעלי ביצועים גבוהים הזמינים לחישובים מחקריים ומדעיים בכל האוניברסיטאות החברות בה, כמו אשכול מחשבים של 12,000 ליבות מדגם IRIDIS אינטל Westmere.
חברי SES מסוגלים לגשת לשני מרכזי מחשוב אזוריים בעלי ביצועים גבוהים; JADE ו- MMM Hub הנתמכים על ידי מועצת המחקר להנדסה ומדעים פיזיים (The Engineering and Physical Sciences Research Council, בראשי תיבות: EPSRC), בנוסף לחמישה מרכזים חדשים.

## רשימת האוניברסיטאות
להלן רשימת האוניברסיטאות נכון לשנת 2020*:*
(בסוגריים חברה מייסדת מתוך חמש)
* אוניברסיטת אוקספורד (2013)
* אוניברסיטת סאות'המפטון (2013)
* אוניברסיטת קווין מרי בלונדון שנת הצטרפות (2017)
* אימפריאל קולג' (2013)
* יוניברסיטי קולג' לונדון (2013)
* קינגס קולג' לונדון שנת הצטרפות 2016

## ראו גם
* TU9
* איגוד האוניברסיטאות הטכנולוגיות העצמאיות
* ברית אוניברסיטאות יורו-טק
* ברית N5T
* ברית GW4
* הברית העולמית של אוניברסיטאות טכנולוגיות
* המכון הטכנולוגי ההודי
* ועידת בתי הספר האירופיים לחינוך ומחקר הנדסי מתקדם
* חדשנות מידלנדס
* ליגת IDEA

## קישורים חיצוניים
*  (באנגלית)
* אתר רשמי של מועצת המחקר להנדסה ומדעים פיזיים (באנגלית)
* אתר הקונסורציום ברשת החברתיתית טוויטר (באנגלית)
* אתר הקונסורציום ביוטיוב (באנגלית)

## הערות שוליים

קטגוריה:אנגליה: אוניברסיטאות ומכללות
קטגוריה:SES (אוניברסיטאות)
Cash Shit

"**Cash Shit**" הוא שיר שהוקלט על ידי הראפרית האמריקאית מייגן די סטליון, ביחד עם הראפר דה-בייבי, מתוך המיקסטייפ הראשון שלה, Fever. השיר יצא לאור ב-17 במאי 2019, על ידי חברות התקליטים 1501 סירטיפייד ו-300 אנטרטיינמנט, ביחד עם שאר שירי המיקסטייפ.

עם יציאתו נכנס השיר אל המקום ה-36 במצעד הבילבורד הוט 100.

## רקע וכתיבה
השיר נכתב על ידי מייגן די סטליון ביחד עם דה-בייבי והופק על ידי ליל-ג'ו-מייד-דה-ביט, שהפיק עבורה את הלהיט "Big Ole Freak". ב-22 באוקטובר 2019, העניק איגוד תעשיית ההקלטות האמריקאי לשיר את תואר הפלטינה לשיר על מכירות של למעלה מ-1,000,000 עותקים במדינה.

עם יציאתו, עלה השיר לרשת הזרמת המדיה ספוטיפיי, בדומה לשאר שירי המיקסטייפ.

## וידאו קליפ
במקור, פורסם כי צולמו עבור השיר שני וידאו קליפים, אך בהמשך, הקליפים נגנזו ולא פורסמה הסיבה. ב-14 ביולי 2019, פרסמה די סטליון ברשתות החברתיות טריילר מתוך סרט קצר, תוך שנתנה רמז שייתכן ומדובר בקליפ של השיר. נכון לשנת 2020, טרם יצא הקליפ של השיר.

נכון למרץ 2020, מונה הצפיות של האודיו של השיר עומד על למעלה מ-72 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירי דה-בייבי
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי דה-בייבי
קטגוריה:שירים על כסף
אושרית סרוסי

**אושרית סרוסי** (נולדה ב-1 באוקטובר 1989) היא קומיקאית, תסריטאית ושחקנית ישראלית.

## ביוגרפיה
סרוסי נולדה וגדלה בבאר שבע. בעלת תואר ראשון בבית הספר לאמנויות הקול והמסך במכללת ספיר.

## קריירה
בשנת 2016 שיחקה בתפקיד אורח בסדרה הקומית "מסובך" שיצר וכיכב בו רן שריג בערוץ עשר.

ב-2017 השתתפה בתוכנית המערכונים "טלוויזיה מהעתיד", ובמספר פרקים בסדרה "רון" ב-Yes.

ב-2018 הייתה אחת מכותבי הסדרה "ויקי ואני" בערוץ עשר, שם גם גילמה את דמותה של טובה. התארחה גם בסדרה "עיר מקלט" ב-Yes. באותה שנה הגישה פינה בתוכנית האקטואליה של ערוץ עשר "היום שהיה" בהנחייתו של גיא זהר.

ביחד עם חן רוטמן היא יצרה את סדרת הרשת "מכבית וחנאל". השניים גם מגלמים את הדמויות הראשיות, זוג דתי פרוד.

ב-2019 כתבה, יחד עם גיתית פישר וחן רוטמן את הסדרה הקומית "זאת וזאתי" ברשת 13, ושיחקה בתפקיד הראשי את דמותה של מילעל.

בשנת 2021 יצאה הסדרה "האחיין שלי בנץ" בערוץ כאן חינוכית, בה היא מגלמת את המורה שיא-גל.

בשנת 2022 השתתפה בסדרה "העיר הטובה", ששודרה בחברת התקשורת והכבלים "HOT", בתפקיד עובדת רווחה. בנוסף השתתפה בתוכנית הקומדיה "זה לא אולפן שישי" שמשודרת בקשת 12 ומונחה על ידי ישראל קטורזה וארז טל. כמו כן, החלה לבצע מערכונים שונים בתוכנית הרדיו של שרון טייכר וערן זרחוביץ' ברדיו תל אביב.

בשנת 2023 שיחקה בתפקיד אורח בסדרה "השגרירות". באותה השנה השתתפה בעונה השלישית של התוכנית "סיפורים מהכורסה" בכאן 11 בתפקיד עצמה, והשתתפה בעונה השישית של הסדרה "אבא מטפלת" בניקלודיאון בתפקיד חזיזה בר-מינן.

הצטלמה לסדרה "ממושטרות", בה היא תגלם פעם נוספת את דמותה של מילעל.

בשנת 2024 שיחקה בסדרה "מי זאת?" בכאן 11.

## חיים אישיים
סרוסי נשואה לפורת אביגל ולהם שני ילדים. 

מתגוררת ברמת גן.

## פרסים ומועמדויות

## לקריאה נוספת

* Ido Rosen. Independent Content Creators Online: Transmedia, Crossovers, and Millennial Culture in Israel. Palgrave Macmillan, 2025.

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:קומיקאיות ישראליות
קטגוריה:קומיקאים ישראלים
קטגוריה:משתתפי קומדי סטאר
קטגוריה:בוגרי תיכון מקיף ב' (באר שבע)
קטגוריה:בוגרות המכללה האקדמית ספיר
קטגוריה:בוגרי המכללה האקדמית ספיר
קטגוריה:ישראליות שנולדו ב-1989
קטגוריה:ישראלים שנולדו ב-1989
Suave (Kiss Me)

**** הוא סינגל שהוקלט על ידי הזמרת-יוצרת הקובנית-אמריקאית נאייר, בשיתוף עם הזמר מוהומבי והראפר פיטבול. השיר יצא לאור ב-2 באוגוסט 2011, על ידי חברות התקליטים מר. 305 ו-2101 רקורדס, כסינגל שלא מתוך אלבום.

עם יציאתו נכנס השיר אל המקום החמישי במצעד שבסלובקיה.

## רקע וכתיבה
השיר נכתב על ידי אלביס קרספו, רד וואן, אחראף ג'נוסי, פיטבול, טדי סקיי וג'ימי ג'וקר והופק על ידי רד וואן וג'ימי ג'וקר. לאחר שהוציאה נאייר ביחד עם פיטבול את הלהיט "Give Me Everything", אשר כבש את פסגת מצעד הבילבורד הוט 100, הוחלט כי הם ישתפו פעולה שוב, תוך שהשיר יהיה בשפה הספרדית.

כמה שבועות לאחר צאתו, הועלה השיר לרשת הזרמת המדיה ספוטיפיי, בדומה לשאר שירי של נאייר.

## וידאו קליפ
הווידאו קליפ הראשון שהועלה ליוטיוב פורסם ב-25 באוקטובר 2011, תוך שצבר למעלה מ-190 מיליון צפיות. הקליפ השני הועלה באותו היום לערוץ היוטיוב של פיטבול, תוך שצבר למעלה מ-45 מיליון צפיות. קליפ שלישי הועלה ליוטיוב בינואר 2012, וצבר למעלה מ-30 מיליון צפיות.

ב-31 באוקטובר 2011, העלתה נאייר קליפ נוסף לערוץ היוטיוב שלה, אשר צבר למעלה מ-20 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאייר
קטגוריה:שירי פיטבול
קטגוריה:שירים באנגלית
קטגוריה:שירים בספרדית
קטגוריה:שירים שהופקו על ידי רדוואן
קטגוריה:שירים על נשיקות
פיל ג'ונסון

**פיליפ דונלד "פיל" ג'ונסון** (באנגלית: **Philip Donald "Phil" Johnson**; נולד ב-6 בספטמבר 1941) היה בעברו מאמן כדורסל אמריקאי, אשר אימן בליגת המכללות האמריקאית ובליגת ה-NBA בין השנים 1964–2011.

## קריירת מכללות
ג'ונסון נולד וגדל בעיר גרייס שבאיידהו. בשנת 1959 החל ללמוד באוניברסיטת המדינה של ובר ("ובר סטייט") אשר בעיר אוגדן, יוטה, ולאחר שנתיים עבר ללמוד באוניברסיטת המדינה של יוטה ("יוטה סטייט"). בשתי עונותיו בקבוצת הכדורסל של האוניברסיטה העפיל עמה לטורניר אליפות המכללות, בפעם השנייה והשלישית בתולדותיה, בהתאמה. בשתי העונות רשם ממוצעים של 10.7 נקודות ו-7.6 ריבאונדים למשחק, מעמדת הסמול פורוורד.

## קריירת אימון
### בליגת המכללות
בשנת 1964 החל ג'ונסון לשמש כעוזר מאמן בקבוצת "ובר סטייט", תחת המאמן חבר היכל התהילה של הכדורסל דיק מוטה. בעונת 1967/1968 העפילה הקבוצה לראשונה בתולדותיה לטורניר אליפות המכללות, אולם הודחה בסיבוב הראשון על ידי אוניברסיטת המדינה של ניו מקסיקו, בה שיחק סם לייסי.

בקיץ 1968 מונה ג'ונסון למאמן הראשי של ובר סטייט במקומו של מוטה, אשר הפך למאמן שיקגו בולס. בכל שלוש עונותיו בתפקיד העפילה הקבוצה לטורניר האליפות, ולאורך התקופה העמידה מאזן כולל של 68 ניצחונות ו-16 הפסדים (81.0%).

### בליגת ה-NBA
בשנת 1971 הצטרף ג'ונסון לצוות האימון של מוטה בשיקגו בולס, בה בלטו השחקנים בוב לאב, צ'ט ווקר וג'רי סלואן.

בנובמבר 1973 החליף את בוב קוזי כמאמן הראשי של קנזס סיטי קינגס, אשר עמדה על מאזן שלילי 6–19. עד לסיום עונת  הציגה הקבוצה שיפור משמעותי תחת ג'ונסון, אך נותרה מחוץ לשלב הפלייאוף עם מאזן כולל 33–49. בעונה העוקבת הובילו את הקבוצה נייט ארצ'יבלד, ג'ימי ווקר וסם לייסי למאזן חיובי 44–38, והקינגס העפילו לפלייאוף ה-NBA לאחר היעדרות של 7 שנים. בסיבוב הראשון של הפלייאוף הפסידה קנזס סיטי מול הבולס של דיק מוטה, בתוצאה 2–4. בסיום אותה עונה זכה ג'ונסון בפרס מאמן השנה ב-NBA. בעונות – רשמו הקינגס מאזן כולל של 71 ניצחונות ו-93 הפסדים, ולאחר שפתחו את עונת  עם מאזן שלילי 13–24, פוטר ג'ונסון מתפקידו.

בין השנים 1979–1982 חזר לשמש כעוזר מאמן בשיקגו בולס, הפעם תחת המאמן ג'רי סלואן. בפברואר 1982 שימש כמאמן הראשי של הבולס למשחק אחד, בין פיטוריו של סלואן לבין מינויו של רוד ת'ורן כמאמן הקבוע של הקבוצה.

לקראת עונת  מונה לעוזר מאמן יוטה ג'אז, תחת פרנק ליידן, ונשאר בתפקיד במשך כשנתיים.

בנובמבר 1984 חזר לאמן את קנזס סיטי קינגס, כאשר מונה למחליפו של ג'ק מקיני. תחת ג'ונסון העמידה הקבוצה מאזן שלילי 30–43, והיא סיימה את העונה במקום התשיעי במערב עם מאזן 31–51. לקראת העונה הבאה עבר המועדון לסקרמנטו, קליפורניה, ושינה את שמו ל"סקרמנטו קינגס". בעונת  העפילו הקינגס לפלייאוף מהמקום השביעי במערב, על אף שסיימו עם מאזן שלילי 37–45. בפברואר 1987, לאחר שפתח את עונת  עם 14 ניצחונות ב-46 משחקים, פוטר ג'ונסון מתפקידו והוחלף על ידי עוזרו ג'רי ריינולדס.

בין השנים 1988–2011 שימש כעוזר מאמן ביוטה ג'אז, תחת ג'רי סלואן. לאורך התקופה רשמו הג'אז מאזן כולל של 1,221 ניצחונות ו-803 הפסדים, והעפילו פעמיים לגמר ה-NBA בעונות  ו-.

## קישורים חיצוניים

## הערות שוליים

קטגוריה:אמריקאים ילידי איידהו
קטגוריה:כדורסלני אוניברסיטת המדינה של יוטה
קטגוריה:מאמני כדורסל אמריקאים
קטגוריה:מאמני קנזס סיטי קינגס
קטגוריה:מאמני סקרמנטו קינגס
קטגוריה:מאמני שיקגו בולס
קטגוריה:איידהו: כדורסלנים
קטגוריה:אמריקאים שנולדו ב-1941
שרלוט לורנס

**שרלוט שרה לורנס** (באנגלית: **Charlotte Sarah Lawrence**; נולדה ב-8 ביוני 2000) היא זמרת-יוצרת ודוגמנית אמריקאית. בשנת 2014, הוציאה את סינגל הבכורה שלה "The Finish Line", אשר לא זכה להצלחה. בהמשך, הוציאה סינגלים נוספים כמו "Keep Me Up" ו-"Everybody Loves You".

בשנת 2020, זכתה לפרסום ולהצלחה כאשר ביצעה את השיר "Joke's on You", אשר לקוח מתוך הסרט "ציפורי הטרף: והארלי קווין המהממת".

## קריירה
בשנת 2014, הוציאה שרלוט לורנס את סינגל הבכורה שלה, "The Finish Line". בהמשך, הוציאה את "Ever After", תוך שביצעה מחדש את הלהיט "You're the One That I Want", של ג'ון טרבולטה ואוליביה ניוטון-ג'ון. בסמוך לכך, הוציאה שני סינגלים נוספים: "Seventeen" ו-"Sleep Talking". בתחילת שנת 2018, הוציאה את השיר "Just the Same", ומיד לאחר מכן גם את "Psychopath", "Keep Me Up" ו-"Everybody Loves You". ביוני 2018, יצא המיני-אלבום הראשון שלה, *[[Young]]*. לבסוף הוציאה את "Young & Reckless" ו-"Wait Up", כשני הסינגלים האחרונים מתוכו. לקראת סוף 2018, הוציאה את "The Few Things" ו-"Stole Your Car".

שנה לאחר מכן, הוציאה את "Why Do You Love Me", "Navy Blue", ו-"God Must Be Doing Cocaine". בתחילת שנת 2020, ביצעה את השיר "Joke's on You", מתוך פסקול הסרט "ציפורי הטרף: והארלי קווין המהממת", לצד מייגן די סטליון ונורמני שביצעו את "Diamonds", ודוג'ה קאט שביצעה את "Boss Bitch".

ב-5 במרץ 2021, יצא המיני-אלבום השני שלה, *[[Charlotte]]*, המכיל בתוכו את הסינגלים "Why Do You Love Me", "Slow Motion", "Talk You Down" ו-"You". באפריל הוציאה את האלבום בגרסה אקוסטית *[[Charlotte|Charlotte (Acoustic)]]*.

בשנת 2024 החלה לורנס לשחק בסדרת הטלוויזיה של אפל TV פלוס "קוף רע" אשר מבוססת על הרומן באותו שם משנת 2013 מאת הסופר קרל היאסן.

בשנת 2025 שיחקה בתפקיד אורח בתור ויקטוריה בסדרת הדרמה הרפואית "ד"ר אודיסיאה" מבית ABC.

## דיסקוגרפיה
### אלבומי אולפן
* 2025: *[[Somewhere]]*

### מיני-אלבומים
* 2018: *[[Young]]*
* 2021: *[[Charlotte]]*

## קישורים חיצוניים

* 

## הערות שוליים

קטגוריה:דוגמניות אמריקאיות
קטגוריה:דוגמנים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות-יוצרות אמריקאיות
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
סוויטי

**דיאמונטה קיאבה ולנטין הרפר** (באנגלית: **Diamonté Qiava Valentin Harper**; נולדה ב-2 ביולי 1993) היא זמרת-יוצרת וראפרית אמריקאית, הידועה בשם הבמה **סוויטי** (**Saweetie**). בשנת 2018, הוציאה את המיני-אלבום הראשון שלה High Maintenance, אשר זכה להצלחה כאשר נכנס למצעד אלבומי ה-R&B/היפ-הופ.

בשנת 2019, הוציאה את להיטה הגדול ביותר "My Type", אשר קיבל את תואר הפלטינה הכפולה מטעם איגוד תעשיית ההקלטות האמריקאי.

## קריירה
בשנת 2017, הוציאה סוויטי את סינגל הבכורה שלה, "Icy Grl". השיר זכה להצלחה, תוך שקיבל את תואר הפלטינה מטעם איגוד תעשיית ההקלטות האמריקאי, על מכירות של למעלה מ-1,000,000 עותקים במדינה. השיר הגיע אל המקום ה-16 במצעד השירים הקצביים. בהמשך, הוציאה את השיר "Up Now" ואת "Pissed", אשר לא זכו להצלחה כמו הקודם. בשנת 2019, הוציאה את להיטה "My Type", אשר הגיע אל המקום הראשון במצעד השירים הקצביים, תוך שנכנס אל מצעד הבילבורד הוט 100. באותה השנה הוציאה את המיני-אלבום השני שלה Icy, אשר הגיע אל המקום ה-50 במצעד אלבומי ה-R&B\היפ הופ.

לאחר ההצלחה לזה זכתה בשנת 2019, נבחרה סוויטי לשיר את השיר "Sway with Me", מתוך פסקול הסרט "ציפורי הטרף: והארלי קווין המהממת", לצד מייגן די סטליון ונורמני שביצעו את "Diamonds", ודוג'ה קאט שביצעה "Boss Bitch". השיר זכה להצלחה כאשר הגיע אל המקום ה-32 במצעד השירים של ניו זילנד. כמו כן, סוויטי הוציאה ביחד עם הטיקטוקרית והזמרת לורן גריי, את השיר "Can't Do It", במאי 2019.

סוויטי הנחתה את פרסי המוזיקה של MTV אירופה 2021. היא קיבלה מועמדות בטקס פרסי גראמי ה-64 בקטגוריית תגלית השנה.

בשנת 2024 שיחקה בעונתה השלישית של סדרת הפשע "*BMF*" ברשת Starz בתור קיאה.

בשנת 2025 שיחקה בסרט הקומדיה "Idiotka" בתור קנדי.

## דיסקוגרפיה
### מיני-אלבומים
* 2018: *[[High Maintenance]]*
* 2019: *[[Icy (מיני-אלבום)|Icy]]*
* 2021: *[[Pretty Summer Playlist: Season 1]]*
* 2022: *[[The Single Life]]*
* 2024: *[[Pretty Hu$tler Mix]]*
* 2025: *[[Hella Pressure]]*

## קישורים חיצוניים

* 

## הערות שוליים

קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:אמריקאיות ממוצא סיני
קטגוריה:אמריקאים ממוצא סיני
קטגוריה:זמרות-יוצרות אמריקאיות
קטגוריה:ראפריות אמריקאיות
קטגוריה:בוגרי אוניברסיטת דרום קליפורניה
קטגוריה:פורבס 30Under30
קטגוריה:זוכי פרס המוזיקה של MTV אירופה
קטגוריה:אמני וורנר רקורדס
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
The Boy Is Mine (אלבום)

**The Boy Is Mine** (בעברית: **הבחור הזה שלי**) הוא אלבומה השני של הזמרת מוניקה אשר יצא על ידי אריסטה רקורדס ב-14 ביולי 1998 בארצות הברית. באלבום זה מוניקה הייתה יותר מעורבת ביצירת האלבום בניגוד לאלבומה הקודם דבר אשר לטענה היה נראה כמו "התקדמות טבעית". מבחינה מוזיקלית מוניקה עבדה על האלבום עם מפיקים מתחום ה-R&B, גוספל וההיפ-הופ כמו דאלס אוסטין, קולין וולף ודארלי סימונס לצד מפיקים מז'אנרים אחרים כמו דייוויד פסוטר, רדוני ג'רקינס ודיאן וורן.

האלבום קיבל ביקורות חיוביות מהמבקרים ואף זכה להצלחה מסחרית. הוא הגיע למקום ה-8 בארצות הברית ונהיה לאלבום הראשון שלה להיכנס לעשירייה הפותחת במדינה. במצעד אלבומי ה-R&B האמריקאי זכה גם להצלחה כאשר הוא הגיע למקום השני. הצלחתו בארצות הברית הובילה אותו בסופו של דבר למכור 3 מיליון אלבומים במדינה ובכך להגיע למעמד פלטינה משולשת נכון לנובמבר 2014. בניגוד לאלבומה הקודם אלבום זה גם זכה להצלחה מחוץ לארצות הברית כאשר הגיע ל-20 העליונים במדינות כמו צרפת, יפן והולנד ונכון להיום הוא נחשב לאלבום המצליח ביותר שלה.

מתוך האלבום יצאו 5 סינגלים: הראשון היה שיר הנושא בשיתוף עם הזמרת ברנדי נורווד. השיר זכה להצלחה אדירה כאשר הגיע למקום הראשון בארצות הברית שם שהה 13 שבועות מה שהפך אותו לבין השירים ששהו הכי הרבה זמן אי פעם בפסגת המצעד ולדואט הנשי ששהה הכי הרבה זמן אי פעם בפסגת המצעד. בנוסף הוא הפך לשיר הנמכר ביותר באותה שנה במדינה ואף בסוף העשור הוכתר כשיר ה-8 המצליח ביותר באותו עשור במדינה ולימים נכנס לרשימת 100 השירים הכי מצליחים בהיסטוריית המדינה. בנוסף הוא גם הגיע למקום השני במצעד האירופאי הכללי ולמקום הראשון במדינות כמו ניו זילנד וקנדה ולמקום ה-3 באוסטרליה. "The First Night" יצא כסינגל השני מהאלבום ולאחריו השיר "Angel of Mine" כסינגל השלישי מהאלבום ושניהם המשיכו את קו ההצלחה של שיר הנושא והגיעו גם הם למקום הראשון בארצות הברית ובכך האלבום הצליח להכניס 3 שירים למקום הראשון במדינה. הסינגלים האחרונים מהאלבום היו השירים
"Street Symphony" ו-"Inside" אך הם לא הצליחו לשחזר את הצלחת השירים הקודמים.

## קישורים חיצוניים
* 

## הערות שוליים

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי רודני ג'רקינס
קטגוריה:אלבומי חברת אריסטה רקורדס
וייב איש

**אור שושנה** (נולד ב-17 בינואר 1992), הידוע בשם הבמה **וייב איש**, הוא ראפר ישראלי

## ביוגרפיה
שושנה נולד בדרום תל אביב וגדל ללא אב.

### קריירה
בשנת 2017 החל את דרכו המוזיקלית בשיתוף פעולה עם הראפר רון עשהאל. השניים הקימו את ההרכב "תלא מובב". באותה השנה הוציאו את אלבומם הראשון הנושא את שמם. האלבום נבחר על ידי מגזין "הספוג" כאלבום הראפ הטוב ביותר של 2017.

בשנת 2019 התארח באלבומם של צמד ההיפ הופ הישראלי שרק וצוקוש, "בראש שלי" בשיר "עדיין".

בשנת 2020 הוציא את אלבום הסולו הראשון שלו, "העלייה". האלבום כולל הופעות אורח של עדן דרסו, מיכאל סוויסה, טדי נגוסה ויסמין מועלם, והופק על ידי די ג'יי מש ומפיקים שונים. בהמשך אותה השנה, הוציא לאור את הסינגל "ג'ולי" המסמפל את גרסת הכיסוי של אביגייל רוז לשירה של עפרה חזה, "עוד מחכה לאחד", שנכלל באלבום המחווה לחזה "קול הנשמה: שרים עפרה חזה". השיר זכה להצלחה רבה ואף נכנס לפלייליסט של תחנת הרדיו גלגלצ.

ביוני 2021 הוציא את המיקסטייפ "תזמון מושלם" ביחד עם צוקוש. אלבום הסולו השני שלו, "איזה מזל", יצא לאור ב-16 במרץ 2023.

במאי 2022 התארח באלבומו של אורי שוחט "שוחטודה" בשיר "עין גדי" יחד עם טדי נגוסה ורביד פלוטניק.

ב-20 בנובמבר 2023 הוציא את השיר "לאן" שנכתב לזכרו של עידו פרץ שנרצח בטבח במסיבת הטבע ליד רעים.

במרץ 2024 הוציא מיני אלבום ושמו "בחוץ", בו אירח את הזמר והיוצר דנידין, בשירו "מוזה".

בפברואר 2025 הוציא אלבום "מחכים לך שם" בו אירח את נועם קלינשטיין בשיר "אהבת אמת", את ויק אוחנה בשיר "נודר", ואת יונתן זלצברג בשיר "תופסת".

## דיסקוגרפיה
### אלבומי אולפן

### מיקסטייפים
* 2021: תזמון מושלם (עם צוקוש)

### מיני-אלבומים
* 2024: ב ח ו ץ

### אלבומים בהרכבים
* 2017: תלא מובב (בהרכב תלא מובב)

## קישורים חיצוניים

* 
* 
* 

## הערות שוליים

קטגוריה:ראפרים ישראלים
קטגוריה:ראפרים יהודים
קטגוריה:תל אביב-יפו: אישים
קטגוריה:ישראלים שנולדו ב-1992
Sway with Me

**Sway with Me** (בעברית: **התנודד איתי**) הוא סינגל שהוקלט על ידי הראפרית האמריקאית סוויטי והזמרת האמריקאית גלקסרה. השיר יצא לאור ב-31 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".

עם יציאתו נכנס השיר אל המקום ה-32 במצעד השירים של ניו זילנד.

## רקע וכתיבה
השיר נכתב על ידי סוויטי, טיה סקולה, ריאנה קיורינג, רנדל האמר, קוואבו, פבלו בלטרן רויז, קרמל קוי, נורמן ג'מבל, ניק סרזן, מייקל פולק, קאטפאד'ר, יעקב אוצ'רצ'אק, ארלי מק ואדם דוד סמול והופק על ידי ג'ייקוב אוביז וקאטפאד'ר. עם יציאתו, עלה השיר לרשת הזרמת המדיה ספוטיפיי, בדומה לשאר שירי הפסקול.

השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Diamonds", של מייגן די סטליון ונורמני, "Joke's on You", של שרלוט לורנס, "Boss Bitch", של דוג'ה קאט, ו-"Experiment on Me" של הלסי.

הפזמון של השיר הוא סמפול של הבית הראשון בשיר "Quién será", בגרסתו האנגלית "Sway", שבוצעה לראשונה על ידי דין מרטין בשנת 1954.

## וידאו קליפ
הווידאו קליפ המלא של השיר הועלה לערוץ היוטיוב של אטלנטיק רקורדס ב-31 בינואר 2020, ביום צאתו של השיר כסינגל. לאורכו של הקליפ, ניתן לראות את סוויטי וגלקסרה רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".

נכון למרץ 2020, מונה הצפיות של הקליפ עומד על למעלה מ-8 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:ציפורי הטרף
שי אליאס

**שי אליאס** (נולד ב-25 בפברואר 1999) הוא כדורגלן ישראלי, המשחק בעמדת הקשר האחורי בקבוצת הפועל באר שבע מליגת העל ובנבחרת ישראל.

## קריירת מועדונים
אליאס גדל בהרצליה ובילדותו עסק בג'ודו, ובגיל שמונה החל לשחק כדורגל והצטרף למחלקת הנוער של הפועל תל אביב. כשהיה בן 14 עבר למחלקת הנוער של הפועל ניר רמת השרון, אך כעבור חצי שנה חזר להפועל תל אביב. ב-25 בדצמבר 2016, בטרם הגיע לגיל 18, ערך אליאס את הופעת הבכורה שלו בקבוצה הבוגרת של הפועל תל אביב, כשנכנס כמחליף במשחק חוץ מול הפועל באר שבע בליגת העל שהסתיים בתיקו 1–1. ב-12 בינואר 2017 פתח לראשונה בהרכב הקבוצה, בהפסד החוץ 1–2 לעירוני קריית שמונה, לאחר שהקבוצה נכנסה להליך של פירוק ושחקנים רבים נעדרו. בסך הכול שותף אליאס בתשעה משחקי ליגה בעונת 2016/2017, ובסופה ירדה הקבוצה לליגה הלאומית.

בעונת 2017/2018 המשיך אליאס לשחק בקבוצת הנוער של הפועל תל אביב, ובמקביל שותף בשמונה משחקים בליגה הלאומית והעפיל עם הקבוצה בחזרה לליגת העל. בעונת 2018/2019 הפך אליאס לשחקן סגל קבוע בקבוצה וערך 21 הופעות בליגת העל, מתוכן פתח בהרכב ב-13 משחקים.

את עונת 2019/2020 פתח אליאס בהפועל תל אביב, אך ב-18 בספטמבר 2019 הושאל עד תום העונה לסקציה נס ציונה, העולה החדשה לליגת העל. ב-5 באוקטובר ערך את הופעת הבכורה שלו בקבוצה, כשנכנס כמחליף בהפסד 0–3 למכבי חיפה. בסך הכל ערך אליאס 16 הופעות בליגת העל במדי נס ציונה, ובתום העונה חזר להפועל תל אביב.

ב-3 במרץ 2021 כבש אליאס את שער הבכורה שלו בקריירה, בהפסד 1–2 למכבי חיפה. בסיום אותה העונה העפיל עם הקבוצה לגמר גביע המדינה, בו פתח בהרכב בהפסד הפועל 1–2 למכבי תל אביב לאחר הארכה.

ב-29 ביוני 2022 חתם אליאס לארבע עונות בהפועל באר שבע ששילמה תמורתו 750 אלף דולר.

## נבחרות ישראל
בעבר, רשם הופעה אחת במדי נבחרת נוער ב' של ישראל עד גיל 18, שתי הופעות במדי נבחרת הנוער עד גיל 19, ולזכותו גם שער אחד מתוך שש הופעות במדי הנבחרת הצעירה עד גיל 21.

ב-25 בספטמבר 2022 זומן לראשונה לסגל נבחרת ישראל הבוגרת על ידי המאמן הלאומי אלון חזן, וב-27 בספטמבר 2022, ערך את הופעה הבכורה בהפסד במשחק הידידות בחוץ 1–2 למלטה.

## חיים אישיים
אליאס הוא בעל דרכון פורטוגלי.

## תארים
**[[הפועל באר שבע]]**
* **[[גביע המדינה בכדורגל|גביע המדינה]]: [[גביע המדינה בכדורגל 2024/2025|2024/2025]]
* **אלוף האלופים:''' 2022, 2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:הרצליה: כדורגלנים
קטגוריה:כדורגלני הפועל תל אביב
קטגוריה:כדורגלני סקציה נס ציונה
קטגוריה:כדורגלני הפועל באר שבע
קטגוריה:כדורגלני נבחרת ישראל
קטגוריה:ישראלים שנולדו ב-1999
סמי הסנאי

**סמי הסנאי** (בהונגרית: **Misi Mókus kalandjai**, "הרפתקאות מיסי הסנאי") היא סדרת סטופ מושן הונגרית לילדים, אשר מבוססת על ספר בעל אותו שם מאת יוז'י ינה טרשאנסקי. הסדרה בוימה על ידי אוטו פוקי, נכתבה על ידי מיקלוש מסיי, הופקה על ידי לאסלו נאדאשי, והולחנה על ידי ז'ולט פטה. הסדרה הופקה ב-Pannónia Filmstúdió.

הפקת הסדרה החלה בשנת 1980. שידורה המקורי של הסדרה היה בהונגריה בערוץ M1 בהפצת Magyar Televízió, החל מ-20 בפברואר 1982 עד 18 במאי באותה שנה. בישראל הסדרה שודרה לראשונה בדיבוב לעברית בערוץ הראשון בשנת 1989 במסגרת "קשרים מצוירים". מאוחר יותר הסדרה שודרה בערוץ הילדים, והופצה בקלטות הווידאו "חברים מצוירים". לסדרה הופקה עונה אחת הכוללת 13 פרקים באורך 7 דקות. 

בשנת 1984 הופק לסדרה סרט אשר מתמצת את עלילתה. 

## תקציר העלילה
הסדרה עוקבת אחר סמי הסנאי, סנאי בעל זנב שחור אשר שונא ללמוד. יום אחד, סמי הסנאי מחליט לברוח מביתו כדי למצוא את העצים הבשלים תמיד, מפני שהוא חושב שמי שחי שם לא צריך לעבוד וללמוד, אלא רק לאכול. במהלך הסדרה רואים את מסעו של סמי הסנאי לאחר חיפוש העצים הבשלים תמיד, וכיצד הוא מחליט בסופו של דבר לחזור לביתו.

## מדבבים בעברית
בימוי הדיבוב העברי נעשה על ידי ניקו בר, והפקת הדיבוב העברי נעשתה על ידי שרון מלמד.
* **[[שלומית הגואל-טריגר]]** - סמי הסנאי
* **שרון מלמד**
* **ענת יוגב**
* **[[ניקו בר]]**
שיר הפתיחה העברי של הסדרה בוצע על ידי מוטי דיכנה, והולחן על ידי רוני וייס.

## פרקים

## קישורים חיצוניים

* 

## הערות שוליים

קטגוריה:סדרות טלוויזיה לילדים
קטגוריה:סדרות טלוויזיה המבוססות על ספרים
קטגוריה:סדרות הנפשה בסטופ-מושן
קטגוריה:הערוץ הראשון - תוכניות רכש
קטגוריה:ערוץ הילדים: תוכניות רכש
קטגוריה:תוכניות טלוויזיה שעלו לשידור בשנות ה-1980
ברית GW4

**ברית GW4** (באנגלית: **GW4 Alliance**, ידוע גם בשם **Great Western 4**) הוא קונסורציום של ארבע אוניברסיטאות עתירות מחקר בדרום-מערב אנגליה ובוויילס, שהוקם בינואר 2013 על ידי אוניברסיטאות בערים; באת', בריסטול, קארדיף ואקסטר כדי לשפר את שיתוף הפעולה המחקרי. בשנת 2014 השיקה הקבוצה פרויקט מחקר לשימוש באצות לניקוי מים מזוהמים במכרה הפחם Wheal Jane ומיצוי המתכות הכבדות. בשנת 2015 מימן הקונסורציום 4.6 מיליון ליש"ט ממועצת המחקר הרפואי עבור תוכנית השתלמות לתואר שלישי במחקר ביו־רפואי. לברית GW4 יש שיתופי פעולה אסטרטגיים עם מספר ארגונים; עם The National Trust, מכון אלן טיורינג ועם NC3Rs. (ארגון מגובה ממשלתי הפועל עם מדענים וארגונים ברחבי מגזר המדע הביולוגי כדי לפתח וליישם טכנולוגיות וגישות חדשות המחליפות, מצמצמות ומעדנות את השימוש בבעלי חיים במחקר).
שיתוף הפעולה הוא לב לבה של ברית GW4. בנוסף לשותפים האסטרטגיים, הברית עובדת עם למעלה מ־400 שותפים חיצוניים הכוללים עסקים גלובליים, ארגוני מחקר, גופי ממשל וארגונים מהמגזר השלישי כדי לפתח מחקרים חדשים, להכשיר מנהיגים אקדמיים ותעשייתיים עתידיים ולפתח פתרונות חדשניים, הבנויים על החוזקות האזוריות.

## רשימת האוניברסיטאות
האוניברסיטאות החברות בקונסורציום:
* אוניברסיטת באת'
* אוניברסיטת בריסטול
* אוניברסיטת קארדיף
* אוניברסיטת אקסטר

## ראו גם
* חדשנות מידלנדס
* SES (אוניברסיטאות)
* קבוצת ראסל

## קישורים חיצוניים
*  

## הערות שוליים

קטגוריה:ארגונים אקדמאיים
קטגוריה:אנגליה: אוניברסיטאות ומכללות
קטגוריה:אוניברסיטת קארדיף
קטגוריה:אוניברסיטת בריסטול
אסלי אנבר

**אסלי אנבר** (בטורקית **Aslı Enver**; נולדה ב-10 במאי 1984) היא שחקנית טורקית ילידת-בריטניה. היא ידועה בעיקר בשל תפקידיה במספר סדרות טלוויזיה טורקיות ובכללן בגילום מינה סבן ב"Kavak Yelleri", אהו קומרל ב"משחק השתיקה"  וסורייה ב"הכלה מאיסטנבול".

היא ידועה גם בתפקידיה בסדרות "קוראים לי איקראן", "אחי שלי", "סודות אפלים" ו-"הבחירה".

## ביוגרפיה
אסלי אנבר נולדה ב־10 במאי 1984 בלונדון, אנגליה, והתגוררה בה עד גיל 12. אביה הוא קפריסאי טורקי שגדל בלונדון שם פגש את אמה של אנבר והתחתן עימה, בזמן ששהתה בחו"ל ללימודיה. כנערה, אסלי זכתה בתחרות שירים בלונדון. היא החלה לימודי תיאטרון במרכז לאמנות מוג'דת ג'זן באיסטנבול. למדה בתיכון לאמנויות באנגליה "Pera Fine Arts School" וסיימה לימודי תיאטרון באוניברסיטת האליץ ' .  תפקידה הראשון היה תפקיד אורח באוזן סיטקומו. מאוחר יותר, היה לה תפקיד בסדרת הטלוויזיה Hayat Bilgisi ולאחר מכן שיחקה אסלי את הדמות הראשית "מינה- Mine" בסדרת הנוער הפופולרית *Kavak Yelleri* (גרסה מחודשת של *[[דוסון קריק]]* ) במשך חמש עונות. בנוסף, שיחקה אסלי בסרטים *Tamam mıyız?* ו- *Kardeşim Benim* וכיכבה בסדרות הטלוויזיה *Suskunlar*, *Kayıp*, *Bana Artık Hicran De*, *Mutlu Ol* *Yeter* ו- *Kış Güneşi* .

בישראל התפרסמה אנבר עקב כיכובה בסדרה "הכלה מאיסטנבול" בה שיחקה כדמות הראשית "סורייה בוראן" והגיעה לישראל במסגרת הופעה של שותפה לסדרה אוזג'אן דניז.

## חיים אישיים
ב־13 ביולי 2012 התחתנה אנבר עם השחקן והדוגמן הטורקי בירקן סוקולו . ב־27 באוגוסט 2015 הם הצהירו באמצעות עורכי דינם על גירושיהם.

בשנת 2015 היא התקרבה לשותפה בסרט "אחי שלי", מוראט בוז, עמו התחילה מערכת יחסים ב -2016. הזוג נפרד במאי 2017.  לאחר כמה חודשים של פיוס, הם בסופו של דבר סיימו את מערכת היחסים שלהם באפריל 2018. בנובמבר 2018 הודיעו על פיוסם לאחר 8 חודשי פרידה.  עם זאת, הם נפרדו שוב באוקטובר 2019. 

השחקניות דולוניי סויסרט  וניליי סורגובן  נמנות עם חבריה הקרובים.

ב-12 בנובמבר 2022 התחתנה בסתר עם ברקין גוקבודק, בן זוגה בחצי השנה הקודמת. לחתונה הוזמנו רק משפחתה וחבריה הקרובים.

ב- 4.7.23 נולדה בתה elay.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1984
קטגוריה:טורקים שנולדו ב-1984